ZAPISNIK
8. sjednice Vijeća Mjesnog odbora „Kralj Zvonimir“
održane u ponedjeljak, 31. siječnja 2022. u 17,30 sati
u prostorijama Mjesnog odbora „Kralj Zvonimir“, s početkom u 17, 30 sati

Prisutni članice i članovi Vijeća Mjesnog odbora „Kralj Zvonimir“: Marija Krnić, Vesna Henigman, Marija Mihaljević Nadramija, Sven Gale, Tomislav Jurkić, Neven Saks i Saša Tartaglia

Predsjednica Marija Krnić konstatira da su na sjednici prisutni svi članovi Vijeća, čime su stečeni uvjeti za raspravu i pravovaljano odlučivanje.

Zapisnik 7. sjednice daje se na raspravu i Vijeće bez rasprave jednoglasno prihvaća Zapisnik.

Predsjednica Vijeća Marija Krnić predlaže slijedeći


DNEVNI RED

1. Stanje slivnika i priključka na kanalizaciju u Širolinoj ulici (donošenje zaključka)
2. Ulegnuća na cestama na području Mjesnog odbora
3. Primjena odluka o novom modelu naplate otpada na području Mjesnog odbora
4. Pitanja i prijedlozi


Ad 1. Stanje slivnika i priključka na kanalizaciju u Širolinoj ulici (donošenje zaključka)

Članice i članovi raspravljaju o prijedlogu prioriteta koji je uvršten u Plan komunalnih aktivnosti za 2022. godinu. Nakon što smo predložili asfaltiranje ulice Stjepana Širole (katas.č. 6897/2).
Marija Krnić i Sven Gale otišli su na teren s ekipom iz Zagrebačkih cesta. Nakon terenskog uvida konstatirano je da se ne treba žuriti s asfaltiranjem. 
Prvo je potrebno utvrditi stanje kanalizacijskih cijevi posebno u kontekstu štete nastale nakon potresa. Pretpostavka je da su mogući uzroci rasjeda ceste i noviji građevinski radovi tijekom kojih su cijevi spajane na postojeće u Širolinoj ulici.

Preporuka je da se prije asfaltiranja svakako zatraži pregled cijevi od strane Vodoopskrbe i odvodnje.

Vijeće Mjesnog odbora „Kralj Zvonimir“ prijedlog predsjednice Vijeća, jednoglasno prihvaća sljedeći




ZAKLJUČAK

1. Vijeće Mjesnog odbora „Kralj Zvonimir“ traži od Vodoopskrbe i odvodnje d.o.o. da se prije asfaltiranja zatraži pregled cijevi u Ulici Stjepana Širole od kućnih brojeva 9 do 11.

2. Ovaj zaključak će biti dostavljen Vijeću Gradske četvrti Donji grad.


Ad 2. Ulegnuća na cestama na području Mjesnog odbora

U istočnom dijelu Ulice Ljudevita Posavskog (katast.č. 7529) na pješačkom prijelazu nalazi se rupa a u ulici Zavrtnica (katast.č. 6828/1) zapadni dio asfalta ima nagib prema kolniku te se za kišnog razdoblja događa značajnije skupljanje vode na tom dijelu. 

Marija Krnić i Sven Gale obišli su s ekipom iz Zagrebačkih cesta i ovu lokaciju. Predloženo je da se sanacija postojećih uleknuća financira iz budžeta predviđenog za Male komunalne aktivnosti Mjesnog odbora iz asfalterskog programa. Cijela ulica još nije u planu za asfaltiranje. Ovdje se radi o manjim radovima koji mogu ići preko Mjesnog odbora.

Prihvaća se prijedlog Tomislava Jurkića da se u Zaključak doda i asfaltiranje kod semafora na križanju Tuškanove ulice i Ulice Kralja Zvonimira (južna strana).

Prihvaća se prijedlog Nevena Saksa za sanaciju Ulice Ljudevita Posavskog 6.

Vijeće Mjesnog odbora „Kralj Zvonimir“ jednoglasno na prijedlog predsjednice Vijeća donosi sljedeći

ZAKLJUČAK

1. Vijeće Mjesnog odbora „Kralj Zvonimir“ traži pregled i sanaciju oštećenja ceste te da se sanacija postojećih uleknuća financira iz budžeta predviđenog za Male komunalne aktivnosti  Mjesnog odbora iz asfalterskog programa na slijedećim lokacijama:
Širolina ulica, Ulica Zavrtnica, križanje Tuškanove i Ulice Kralja Zvonimira i Ulica Ljudevita Posavskog oko broja 6.

2. Ovaj će se zaključak dostaviti Vijeću Gradske četvrti Donji grad.


Ad 3. Primjena odluka o novom modelu naplate otpada na području Mjesnog odbora

Članice i članovi raspravljaju o novom modelu naplate otpada na području Mjesnog odbora. Područje našeg Mjesnog odbora vrlo je specifično zbog nedostatka prostora. Svaka zgrada morati će se pojedinačno tretirati s obzirom na mogućnosti. 
Trebati će određeno vrijeme da se pronađu adekvatni modeli postupanja ali će u konačnici situacija biti sigurno bolja. Sada smo na početku, trebamo se uključiti u javnu raspravu i dati konstruktivne prijedloge. Treba vremena i volje da se ljudi priviknu na nove modele ali najvažnije je da se ide u smjeru rješavanja problema otpada u Gradu Zagrebu. 

Marija Krnić predlaže da članovi Vijeća sagledaju probleme odlaganja otpada u svojoj bližoj okolini, pošalju ih na e-mail da objedinimo sve prijedloge i uputimo ih u javnu raspravu od strane Mjesnog odbora. Rasprava traje do 19.02. 


Ad 4. Pitanja i prijedlozi 

Tomislav Jurkić postavlja pitanje u vezi isplata naknada vijećnicima za prisutnost na sjednicama. Za prosinac mu nije isplaćena naknada.
Po novom kriterij za isplatu naknade je prisutnost na sjednici. 

Sjednica je završila u 18.40 sati. 

Zapisnik vodila Vesna Henigman


KLASA: 024-08/22-003/260
URBROJ: 251-13-11-1-22-2
Zagreb, 31. siječnja 2022.

